b'\n_START_ARTICLE_\nGunde Svan\n_START_PARAGRAPH_\nGunde Svan (f\xc3\xb8dt 12. januar 1962 i Dala-J\xc3\xa4rna, Sverige) er en tidligere svensk skil\xc3\xb8ber, der regnes sit lands bedste langrendsl\xc3\xb8ber gennem tiden. Gennem sin karriere vandt han hele fire OL- og syv VM-guldmedaljer. Efter karrierestoppet kastede Svan sig over rallyk\xc3\xb8rsel, hvor han ogs\xc3\xa5 opn\xc3\xa5ede flotte resultater. Han har desuden haft en karriere som TV-v\xc3\xa6rt, p\xc3\xa5 den svenske udgave af Fangerne p\xc3\xa5 Fortet_NEWLINE_Under sin skil\xc3\xb8b karriere blev han kendt for sit engagement og opm\xc3\xa6rksomhed p\xc3\xa5 detaljer. Han vandt to guldmedeljer (15\xc2\xa0km og stafet), en bronze (30\xc2\xa0km) og en s\xc3\xb8lv (50\xc2\xa0km) ved de Olympiske Vinterlege i Sarajevo 1984. I 1988 ved OL i Calgary, vandt han to guldmedaljer for 50\xc2\xa0km og stafet. Han har ogs\xc3\xa5 vundet VM-guld seks gange og vundet VM fem gange. I alt har han vundet 17 medaljer ved vinter-OL og verdensmesterskaber._NEWLINE_Som deltager i rallycross vandt han en guldmedalje ved det svenske mesterskab og en bronzemedalje i FIA European Championship for Rallycross Drivere (1995: Division 1 \xe2\x80\x93 Gruppe N kategori med Toyota Celica GT-Four). En af grundene til, han kom ind i en anden sport, var, at nogle mennesker kaldte ham en naturlig skil\xc3\xb8ber, mens han selv har fastholdt, at det er bare et sp\xc3\xb8rgsm\xc3\xa5l om vilje og engagement. "Intet er umuligt", sagde han. I 1995 vandt han s\xc3\xa5ledes bronze ved EM i Rally-cross.\n_START_SECTION_\nResultater\n_START_PARAGRAPH_\nSvans fire OL-guldmedaljer faldt med henholdsvis to ved OL i Sarajevo 1984, og to i Calgary i 1988. I VM-sammenh\xc3\xa6ng n\xc3\xa5ede han at vinde syv guldmedaljer fordelt p\xc3\xa5 fire verdensmesterskaber mellem 1985 og 1991.'